## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Järva Vallavalitsuse 28.10.2025. a korraldusega nr 451:

1. Jätan Transpordiameti valduses olevaid riigiteid 15141 Kaalepi-Lehtmetsa ja 25 Mäeküla-Koeru-Kapu teenindavad reformimata katastriüksused kogupindalaga 610 m2 riigimaana Eesti Vabariigi omandisse järgmiselt:
   1. Järva maakonnas Järva vallas Peedu külas asuv 15141 Kaalepi-Lehtmetsa tee L1 katastriüksus katastritunnusega 25501:001:1200, ligikaudse pindalaga 420 m² ja sihtotstarbega transpordimaa;
   2. Järva maakonnas Järva vallas Koeru alevikus asuv 25 Mäeküla-Koeru-Kapu tee L9 katastriüksus katastritunnusega 25501:001:1351, ligikaudse pindalaga 190 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuste kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

minister